ผมมีความกังวลกับโรคติดต่อทางเพศสัมพันธ์ กลัวจะเป็นซิฟิลิสครับ ถ้าผลการตรวจHIVและซิฟิลิสที่ 56 วันอล้วผลตรวจเป็น ลบ ทั้งสองโรค ที่คลีนิคนิรนาม สภากาชาดไทยผลยืนยันไหมครับ 1.hiv น่าจะยืนยันได้ไหมครับ 2.ซิฟิลิส ตรวจที่ 56. วัน ผลปกติต้องตรวจยืนยันอีกไหมครับ กังวลมาก ขอบมากครับ
สวัสดีค่ะ การตรวจหาการติดเชื้อ HIV ที่คลินิกนิรนาม จะใช้การตรวจด้วยวิธี fourth generation ซึ่งสามารถตรวจพบเชื้อ HIV ได้ที่ 1 เดือนหลังจากไปมีความเสี่ยงมาได้เกือบ 100% ดังนั้น หากได้ไปตรวจที่ 56 วัน แล้วผลออกมาเป็นลบ ก็แสดงว่าไม่ได้ติดเชื้อ HIV ค่ะส่วนการตรวจหาซิฟิลิส จะตรวจเจอหลังจากที่รับเชื้อมาแล้ว และเริ่มปรากฏอาการเริ่มแรก คือการมีแผลที่อวัยวะเพศ ซึ่งระยะหลังจากที่รับเชื้อมาจนกระทั่งแสดงอาการคือประมาณ 10-90 วัน ดังนั้น หากจะเริ่มตรวจพบได้ ในบางรายอาจใช้เวลานานถึง 90 วัน นอกจากนี้การตรวจเลือดเมื่อปรากฏอาการในระยะแรก จะตรวจพบได้เพียง 30% เท่านั้น หลังจากนั้น เมื่อผู้ป่วยเข้าสู่ระยะที่ 2 จึงจะสามารถตรวจพบได้เกือบ 100%ดังนั้น หากไม่มีแผลปรากฏที่อวัยวะเพศ ก็ไม่น่ามีการติดเชื้อซิฟิลิสมา อย่างไรก็ตาม ควรรอดูอาการจนกว่าจะครบ 90 วันหลังจากไปมีความเสี่ยงมาก่อนค่ะ